**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI 2014-2020 METŲ INTERREG LIETUVOS IR RUSIJOS BENDRADARBIAVIMO PER SIENĄ PROGRAMOS PROJEKTE „ŠILUTĖS IR SLAVSKO MIESTŲ KULTŪROS PAVELDO OBJEKTŲ pritaikymas turistiniams bei kultūriniams poreikiams“ („ADAPTATION OF CULTURAL HERITAGE OBJECTS TO TOURIST AND CULTURAL NEEDS IN SILUTE AND SLAVSK CITIES” (SILUTE-SLAVSK ACHO)**

2019 m. kovo d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 2 dalies 30 punktu, Šilutės rajono savivaldybės taryba n u s p r e n d ž i a:

1. Pritarti projekto „Šilutės ir Slavsko miestų kultūros paveldo objektų pritaikymas turistiniams bei kultūriniams poreikiams“ įgyvendinimui pagrindinio partnerio teisėmis;
2. Šilutės rajono savivaldybės administracija pagal 2014-2020 m. INTERREG Lietuvos ir Rusijos bendradarbiavimo per sieną programą įsipareigoja prisidėti prie projekto finansavimo iš biudžeto ne mažiau kaip 10 proc. visų tinkamų finansuoti projekto partnerio išlaidų, susijusių su Šilutės rajono savivaldybės administracijos, kaip partnerio, dalimi, bei užtikrinti netinkamų finansuoti, tačiau šiam projektui įgyvendinti būtinų projekto partnerio išlaidų padengimą, ir tinkamų finansuoti išlaidų dalies, kurios nepadengia projekto partneriui skiriama parama, finansavimą.
3. Įgalioti Administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti su Slavsko miesto savivaldybės administracija jungtinės veiklos (partnerystės) sutartį dėl projekto „Šilutės ir Slavsko miestų kultūros paveldo objektų pritaikymas turistiniams bei kultūriniams poreikiams“ įgyvendinimo bei kitus su šiuo projektu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |  |
| --- | --- | --- | --- | --- |
| Sigitas Šeputis | Virgilijus Pozingis | Remigijus  Budrikas | Arvydas Bielskis | Vita Stulgienė |
|  |  |  |  |  |
| 2019-03- | 2019-03- | 2019-03-13 | 2019-03-13 | 2019-03-12 |

Parengė

Simona Bokštaitė-Dryžienė

2019-03-12

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL TARYBOS SPRENDIMO DĖL PRITARIMO DALYVAUTI 2014-2020 METŲ INTERREG LIETUVOS IR RUSIJOS BENDRADARBIAVIMO PER SIENĄ PROGRAMOS PROJEKTE „ŠILUTĖS IR SLAVSKO MIESTŲ KULTŪROS PAVELDO OBJEKTŲ pritaikymas turistiniams bei kultūriniams poreikiams“ („ADAPTATION OF CULTURAL HERITAGE OBJECTS TO TOURIST AND CULTURAL NEEDS IN SILUTE AND SLAVSK CITIES” (SILUTE-SLAVSK ACHO))**

2019 m. kovo 12 d.

Šilutė

|  |
| --- |
| 1. **Parengto projekto tikslai ir uždaviniai:**   Pritarti projekto paraiškos „Šilutės ir Slavsko miestų kultūros paveldo objektų pritaikymas turistiniams bei kultūriniams poreikiams“ teikimui, pagal 2014-2020 m. INTERREG Lietuvos Rusijos bendradarbiavimo per sieną programos 2 kvietimą.  Projektas bus įgyvendinamas kartu su Slavsko savivaldybės administracija iš Rusijos Federacijos.  Projekto pagrindinis tikslas - pastato - sanatorijos, esančios Katalikų bažnyčios g. 3, Šilutėje, paprastojo remonto atlikimas ir pastato gydymo paskirties keitimas į kitos paskirties patalpas pritaikant daugiafunkciniam Šilutės miesto bendruomenės centrui. |
| 1. **Kaip šiuo metu yra sureguliuoti projekte aptarti klausimai.**   2019 m. vasario 1 d. 2014–2020 m. Lietuvos ir Rusijos bendradarbiavimo per sieną programa paskelbė 2-ąjį kvietimą. Programa skirta skatinti ir plėsti Lietuvos ir Rusijos pasienio regionų bendradarbiavimą per sieną ir tiesiogiai prisideda prie bendro tikslo - pažangos bendro teritorijos klestėjimo ir geros kaimynystės tarp Lietuvos ir Rusijos srityje. Projektas atitinka 2014-2020 m. INTERREG Lietuvos Rusijos bendradarbiavimo per sieną programos 2 kvietimo, 1 prioritetą: „Vietos kultūros skatinimas ir istorinio paveldo išsaugojimas“.  Projektas atitinka Šilutės rajono savivaldybės tarybos 2013 metų spalio 24 d. sprendimu Nr.T1-922 patvirtinto Šilutės rajono savivaldybės 2015-2024 m. strateginio plėtros plano 1.2. tikslo „Plėtoti kultūrinį ir gamtinį turizmą, panaudojant kultūrinį-istorinį paveldą bei unikalius Pamario krašto gamtos išteklius“ 1.2.4.14. priemonę „Bendradarbiavimas su religinėmis bendruomenėmis sutvarkant ir pritaikant religinių bendruomenių pastatus viešiesiems poreikiams“. |
| 1. **Kokių pozityvių rezultatų laukiama.**   Planuojama, kad šiuo metu nenaudojamas pastatas, taptų kaip kultūrinis – turistinis objektas, skirtas Šilutės miesto bendruomenių veiklai paremti bei kultūriniams – turistiniams produktams gaminti. Pastato pusrūsyje numatytos patalpos, kuriose būtų teikiamos paslaugos – vargstantiems (Caritas, logistika, labdara), netradicinių amatų - papročių centras (amatininkystė, suvenyrų dirbtuvėlės ir panašios paslaugos, susijusios su papročiais ar krikščioniškosiomis tradicijomis). Pastato I-me aukšte planuojama kultūrinių renginių patalpa, informacinis kabinetas ir parodų patalpa. Pastato II-me aukšte planuojamos patalpos senjorų skaityklai, edukacinė patalpa (daugiaprofilinės) vaikų veiklai, užimtumui ir daugiafunkcinis kabinetas. Pastato pastogė pritaikoma trumpalaikiam apgyvendinimui (socialinės pakraipos ir užsienio svečiams) įrengiami kambariai su san. mazgais ir dušinėmis. |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**   Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**   Aktų keisti ar panaikinti nenumatoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***   Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**   Pagal preliminarų paskaičiavimą šio dviejų metų trukmės projekto vertė – 1,0 mln eurų. Šilutės rajono savivaldybės administracija, savo veikloms finansuoti, pretenduoja į 500 000,00 eurų vertės finansavimą. 90 procentų lėšų bus kompensuojama 2014-2020 m. INTERREG Lietuvos Rusijos bendradarbiavimo per sieną programos lėšomis, 10 procentų – nuosavas indėlis. |
| 1. **Projekto autorius ar autorių grupė.**   Planavimo ir plėtros skyriaus vyriausiasis specialistė Simona Bokštaitė-Dryžienė |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**   Lietuvos ir Rusijos bendradarbiavimo per sieną programa. |
| 1. **Kiti, autorių nuomone, reikalingi pagrindimai ir paaiškinimai.**   Nėra. |

|  |
| --- |
| Planavimo ir plėtros skyriaus vyriausiasis specialistė Simona Bokštaitė-Dryžienė |